text: চর্বিহীন শরীরের ওজন, ইংরেজিতে লিন বডি মাস (এলবিএম), অনেকসময় চর্বিহীন ওজন বা মেদহীন ওজনও বলা হয়ে থাকে, হল দেহের গাঠনিক অবস্থার একটি অংশ।  মেদহীন ওজন বা ফ্যাট ফ্রি মাস (এফএফএম) গণনা করা হয় দেহের পূর্ণ ওজন থেকে চর্বির ওজন বাদ দেওয়ার মাধ্যমেঃ দেহের পূর্ণ ওজন হল চর্বিহীন ওজন আর চর্বির যোগফল। সমীকরণ অনুযায়ী:
  LBM = BW − BF
  চর্বিহীন শরীরের ওজন = মোট শরীরের ওজন - শরীরের চর্বি
  LBM + BF = BW
  চর্বিহীন শরীরের ওজন + শরীরের চর্বি = মোট শরীরের ওজন
  
  এলবিএম এফএফএম থেকে আলাদা কারণ এলবিএমে কোষ ঝিল্লিকে অন্তর্ভুক্ত করা হয়, যদিও এটি শরীরের ওজনের মধ্যে ের অন্তর্ভুক্তি অতি সামান্যই পার্থক্য তৈরি করে (পুরুষদের মধ্যে ৩% এবং মহিলাদের মধ্যে ৫%)
  
  শরীরের মোট ওজনের মধ্যে শতকরা হিসেবে চর্বিহীন অংশকে সাধারণত উল্লেখ করা হয় না - এটি সাধারণত ৬০-৯০% হয়ে থাকে। এর পরিবর্তে পরিপূরক শরীরের শতকরা চর্বি গণনা করা হয় এবং এটি সাধারণত ১০-৪০% হয়। চর্বিযুক্ত দেহের ভরকে (এলবিএম) ওষুধের যথাযথ মাত্রা নির্ধারণের জন্য এবং বিপাকীয় সমস্যা যাচাই করার জন্য শরীরের মোট ওজনের তুলনায় উত্তম সূচক হিসাবে বর্ণনা করা হয়েছে, কারণ শরীরের চর্বি বিপাকের জন্য কম প্রাসঙ্গিক। এলবিএমকে অ্যানাস্থেসিওলজিস্টরা নির্দিষ্ট ওষুধের পর্যাপ্ত ডোজ দেওয়ার জন্য ব্যবহার করেন। উদাহরণস্বরূপ, স্থূলকায় রোগীর মধ্যে পোস্টোপারেটিভ ওপিওয়েড-প্রভাবিত ভেন্টিলেটরি অবসাদের কারণে, এলবিএমের উপর ভিত্তি করে দেওয়া ওপওয়েডগুলোই সবচেয়ে যুতসই হয়ে থাকে। প্রোফোলের প্রাথমিক ডোজটিও এলবিএমের উপর ভিত্তি করে হওয়া উচিত।
  
  তথ্যসূত্র
  
  Category:দেহের আকৃতি
  Category:মানুষের ওজন
  Category:অনুপাত
title: মেদহীন শরীরের ওজন